BECKWITH] TEXT AND TRANSLATION 475 
I ka hoomaka ana nae o ko laua hakaka, hoi aku la na elele a hai aku 
Ja ia Aiwohikupua ma i keia kaua weliweli. 
A lohe aku la Jakou ia Ulili ma i keia kaua a ka moo me ka ilio, 
a he mea mau nae ia Aiwohikupua ma ka nana ia uka. 
Ja lakou no enana ana, pii ae la ka ohu a kupololei i luna aole i 
upuupu, hina ana ka ohu i kai, alaila, manao ae la o Aiwohikupua 
va lanakila ka moo, alaila, he mea kaumaha ia Aiwohikupua no ke 
pio ana o ko lakou aoao. ' 
Ma ke ahiahi o ua la hoouka kaua nei o na kupueu, hoi mai ana o 
Kalahumoku me ka nawaliwali, ua pau ke aho, i nana aku ka hana o 
ke Aliii kana ilio, ua pau na pepeiao, a me ka huelo i ka moo. 
A no keia mea, manao ae la o Aiwohikupua e hoi, no ka mea, ua 
pio lakou. Hoi aku Ja lakou a hiki i Kauai, a hai aku la i ke ano o 
kana hele ana, a me ka Janakila o ka moo maluna o Jakou. (O ke 
kolu keia o ko Aiwohikupua hiki ana i Paliuli no Laieikawai, aole 
he ko iki o kona makemake.) 
Ma keia hoi ana o Aiwohikupua i Kauai, mai ke kii hope ana ia 
Laieikawaii, alaila, hoopau loa o Aiwohikupua i kona manao ana no 
Laieikawai. Ja manawa ka hooko ana a Aiwohikupua e hoo ko i ka 
olelo Kauohu a Poliahu. 
I kela wa, papaiawa ae la o Aiwohikupua me kona mau kau- 
kaualii, a me na hatawahine ona e hoopau i kana olelo hoohiki imua 
© Lanipipili kona Akua. 
A loaa kona hoomaikaiia imua o kona Akua, me ke kalaia o kona 
hala hoohiki, “Aole e lawe i kekahi o na wahine o keia mau mokupuni 
i wahine hoao,” e like me na mea i hoikeia ma kekahi o na Mokuna 
mua o keia Kaao. 
A pau na la o ka papaiawa ma Kauai, hoouna aku la ia i kona mau 
elele ia Ulili laua me Akikeehiale, e holo aku e hai i ka olelo kauoha 
a ke Alii imua o Poliahu. 
Ma ko Jaua ano kino manu, ua lele koke laua a hiki Hinaikamalama 
Ja ma Hana, a hiki Jaua, ninau aku i na ka maaina, “Auhea la ka 
wahine hoopalau a ke Alii 0 Kauai.” 
“FE i ae no,” wahi a ma kamaaina. - 
Hele aku la laua a halawai me ke Alii wahine o Hana. 
Olelo aku la na elele i ke Alii wahine, “I hoounaia mai nei maua 
e hai aku ia oe, ma ke kauoha a ko kane hoopalau. Ekolu malama 
ou e hoomakaukau ai no ka hoao o olua, a ma ka ha o ka malama 
ika po i o Kulu e hiki mai ai oia a halawai olua e like me ka olua 
hoohiki ana.” 
A lohe ke Alii wahine i keia mau olelo, hoi aku la na elele a hiki 
i o Aiwohikupua. 
Ninau mai la ke Alii, “ Ua halawai olua me Poliahu?” 
“Ae,” wahi a na elele, “hai aku nei maua e like me ke kauoha, 
ke hoomakaukau Ja paha kela, i mai nei nae o ua Poliahu ia maua, 
ke hoomanao la no nae paha ia i ke konane ana a maua ?” 
